*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Վավիկ (Անուշավան) Տիգրանի Վարդանյան** (դեկտեմբերի 28, 1900(1900-12-28), Ղուբա, Բաքվի նահանգ, Ռուսական կայսրություն - նոյեմբերի 7, 1967(1967-11-07), Երևան, Հայկական ԽՍՀ, ԽՍՀՄ), հայ ռեժիսոր, դերասան, ՀԽՍՀ ժողովրդական արտիստ (1950)։

Դերասանուհի Ռուզաննա Վարդանյանի եղբայրը։

Կենսագրություն
--------------

Վավիկ Վարդանյանը ծնվել է Ղուբա քաղաքում մտավորականի ընտանիքում։ Գործունեությունն սկսել է սիրողական խմբերից՝ մասնակցելով Կովկասում շրջագայող հայկական թատերախմբերի ներկայացումներին։

1918 թվականին Աստրախանում ղեկավարում է Հայկական գործերի կոմիսարիատի տեղական բաժանմունքին առընթեր բացված դրամատիկական ստուդիան։ Երկու տարի աշխատելով այստեղ՝ նա չորս տարի էլ աշխատում է Հյուսիսային Կովկասի հայկական թատրոններում։

1920 թվականին հիմնադրել և մինչև 1926 թվականը ղեկավարել է Ստավրոպոլի հայկական թատրոնը։

Վարդանյանը ստեղծագործական ռեժիսուրա է ուսումնասիրել Մոսկվայի հայկական դրամատիկական ստուդիայում, որտեղ սովորել է 1924-1925 թվականներին։

Վարդանյանն իր գործունեությունը սկսել է իբրև դերասան, այնուհետև սկսել է ներկայացումներ բեմադրել։ Ստեղծել է բազմաթիվ թատրոն-ստուդիաներ, իսկ 1944 թվականին հիմնադրել է հայկական առաջին թատերական բարձրագույն դպրոցը, եղել է դրա տնօրենը (1946 թվականից` պրոֆեսոր)։

Վարդանյանը ղեկավարել է Հայկական թատերական ընկերությունը, եղել հանրապետության գերագույն խորհրդի նախագահության նախագահի տեղակալ, հանրապետության մշակույթի նախարարի տեղակալ, հասարակական մի շարք միությունների, խորհուրդների անդամ և այլն։ Պրոպագանդել է Ստանիսլավսկու սիստեմը, ռուսական արվեստի լավագույն ավանդույթները։ Գրել է հայ և օտար թատրոնի պատմության մասին երկեր։

1954-1958 թվականներին եղել է Սպենդիարյանի անվան օպերայի և բալետի թատրոնի գլխավոր ռեժիսորը։ 1951-1955 թվականներին եղել է Հայաստանի Գերագույն սովետի նախագահության նախագահի, 1953-1954 թվականներին` կուլտուրայի մինիստրի տեղակալ, 1952-1955 թվականներին, 1959-1965 թվականներին` Հայկական թատերական ընկերության վարչության նախագահը, Հայաստանի 2-րդ, 3-րդ և 4-րդ գումարումների Գերագույն խորհրդի պատգամավոր։

Պարգևներ
--------

Պարգևատրվել է մի շարք շքանշաններով, պետական պարգևներով։ 1950 թվականին արժանացել է ՀԽՍՀ ժողովրդական արտիստի կոչման։

Բեմադրություններ
----------------

* «Պատվի համար»
* «Եվգինե»
* «Ավերակների վրա»
* «Չար ոգի»
* «Մարվող կրակներ»
* «Մագդա»
* «Հեքիաթ»
* «Հեռավորը»
* «Անհանգիստ ծերություն»
* «Հրացանավոր մարդը»
* «Ռուսական հարց»
* «Ռուս մարդիկ»
* «Սպանված աղավնի»
* «Խոր արմատներ»
* «Մոսկովյան բնավորություն»
* «Ռոմեո և Ջուլիետ»
* «Արշակ Երկրորդ»
* «Արծվաբերդ»
* «Տարտյուֆ»
* «Սկապենի արարքները»
* «Բեկում»
* «Առաջարկություն»
* «Ամպրոպ»
* «Բելա»
* «Օթելլո»
* «Իլյա Գոլովին»
* «Թեհրան»

Պատկերասրահ
-----------

* Վավիկ Վարդանյանի հուշատախտակը Երևանի թատրոնի և կինոյի պետական ինստիտուտի պատինՎավիկ Վարդանյանի հուշատախտակը Երևանի թատրոնի և կինոյի պետական ինստիտուտի պատին
* Վավիկ Վարդանյանի հուշատախտակը Երևանի այն տան պատին, որտեղ նա ապրել է 1941-1967 թվականներինՎավիկ Վարդանյանի հուշատախտակը Երևանի այն տան պատին, որտեղ նա ապրել է 1941-1967 թվականներին

Ծանոթագրություններ
------------------

1. ↑  "Bibliothèque de l'Église apostolique arménienne - Paris - Վարդանյան , Վավիկ". *www.bibliotheque-eglise-armenienne.fr*. Retrieved 2018 թ․ դեկտեմբերի 28.
2. ↑  "Կոհա առցանց քարտարան, Վարդանյան, Վավիկ Տիգրանի". *haygirk.nla.am*. Retrieved 2018 թ․ դեկտեմբերի 28.
3. ↑  *Հայ սովետական թատրոնի պատմություն*. Երևան: ՀՍՍՀ Գիտությունների Ակադեմիայի Հրատարակչություն. 1967.
4. ↑  "ВАРТАНЯН ВАЛЕНТИН ТИГРАНОВИЧ". *kino-teatr.ru*. Retrieved 2018 թ․ դեկտեմբերի 28.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 322)։*  |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 10830 · BNF: 11045377r · ISNI: 0000000460391824 · VIAF: 3839149719136511130002 · WorldCat VIAF: 3839149719136511130002 |

 |